প্রেমের ফাঁদ পাতা ভুবনে রোজ কতজনকে যে কত মাশুল দিতে হয়, তার হিসেব কে রাখে। তেমনই ঘটনা নদিয়ায়। প্রেমিকের সাথে ফোনে বচসা, তার জেরেই আত্মঘাতী হলেন ছাত্রী। হাতে ফোন নম্বর লিখে গলায় ফাঁস দিলেন এই যুবতী।

এই বিষয়ে অন্যান্য খবর

আত্মহত্যা সবচেয়ে বেশি পৃথিবীর যে ১০টি দেশে
লাইভ কলে প্রেমিকার আত্মহত্যা, ‘সাক্ষী’ প্রেমিক! চাঞ্চল্য সোনারপুরে, দেখুন ভিডিও


ঘটনাস্হল নদিয়ার রানাঘাট। মৃত যুবতীর নাম মনীষা সিংহ। সূত্রের খবর, রানাঘাটের চুনুড়িপাড়া এলাকার বাসিন্দা মনীষা সিংহ-এর সঙ্গে গত চার বছর আগে মসলন্দপুর এলাকার বাসিন্দা জনৈক অরিন্দম নামের এক যুবকের সঙ্গে প্রেমের সম্পর্ক গড়ে ওঠে। মনীষার পরিবারের অভিযোগ, অরিন্দম নামের ওই যুবক ফোনে প্রয়শই হুমকি দিত মনীষাকে। এই কারণেই মানসিক ভাবে অস্থির থাকত মনীষা।
 
 

গতকাল রাতে ফোনে প্রেমিকের সঙ্গে বচসায় জড়িয়ে পড়ে মনীষা। আর তার পরই, এ’দিন সকালে নিজের ঘর থেকে মনীষার ঝুলন্ত দেহ উদ্ধার হয়। পুলিশ মৃতার দেহকে ময়নাতদন্তের জন্য পাঠিয়েছে। এই ঘটনায় অভিযুক্ত অরিন্দমের শাস্তির দাবি করেছে মৃতার পরিবার। ঘটনার তদন্ত শুরু করেছে রানাঘাট থানার পুলিশ।